Дүниежүзілік бүйрек күні - 2023: Барлығына сау бүйрек – тосын жағдайға дайын болу, бүйрегі әлсіз жандарды қолдау
"Дүниежүзілік бүйрек күні - 2023: Барлығына сау бүйрек – тосын жағдайға дайын болу, бүйрегі әлсіз жандарды қолдау"|"https://amu.kz/infocenter/news/11649/"
TITLE: Дүниежүзілік бүйрек күні - 2023: Барлығына сау бүйрек – тосын жағдайға дайын болу, бүйрегі әлсіз жандарды қолдау
URL: https://amu.kz/infocenter/news/11649/
META: "Дүниежүзілік бүйрек күні - 2023: Барлығына сау бүйрек – тосын жағдайға дайын болу, бүйрегі әлсіз жандарды қолдау"|"https://amu.kz/infocenter/news/11649/"
TOTAL WORDS: 347
TEXT: Жыл сайын бүкіл әлем наурыз айының екінші бейсенбісінде Бүйрек күнін атап өтеді. Аталған ұранға сәйкес, табиғи немесе техногендік, халықаралық не жергілікті стихиялық апаттар туралы хабардарлықты арттыруға, олардың тиісті диагностикалық қызметтерге, емдеуге және күтімге қолжетімділігі қиын болуы мүмкін бүйрек ауруымен тіршілік ететін адамдарға беретін әсеріне назар аударылады. Төтенше ситуациядағы осал топтардың бірі - созылмалы бүйрек аурулары бар пациенттер, олар қажетті үйлестірілген көмекке үнемі мұқтаж жандар. Созылмалы бүйрек ауруы жаһандық ауқымда шамамен 15 пайыздай. Аса маңыздысы, мұндай пациенттер санының жыл сайын өсуі, бұл осы патологияның көп факторлығына байланысты. Өздеріңізге мәлім, СБА соңы бүйрек емін алмастыруды қажет ететін терминалды бүйрек жеткіліксіздігі болып табылады, бұл - барлық елдің денсаулығы үшін басты ауыртпалық. Бүйректі алмастыратын терапияны қажет ететін пациенттер шамамен 7 миллиондай. батты анағұрлым қажет ететіндердің көп болуы - артериялық гипертензия, қантты диабет, мультифокальды атеросклероз, онкологиялық патология нәтижесіндегі нефропатиямен ауыратын пациенттер. Статистика деректері бойынша Қазақстан Республикасында 2022 жылы 7500-ге жуық пациент бағдарламалық гемодиализді қабылдады, трансплантациядан кейінгі есепте 1750 адам тұрды. Бұл ретте 2022 жылы ҚР-дағы БАТ шығыны шамамен - 69 млн. Нефрологтар қоғамдастығы 3 B-5 сатыдағы СБА бар пациенттерге бүйрек қызметінің төмендігіне байланысты диагностикалық және емдік шараларды жасаудан бас тартылады деп алаңдайды. Бүйрек патологиясының коморбидтігіне байланысты көбінесе мұндай пациенттер рентгенконтрастты емшараларды, химиотерапияны қажет етеді, бірақ олар азотемияның жоғары деңгейін негізге ала отырып, бас тартады. Бұл жағдайда пациенттер диагностика мен емдеуді тиісті деңгейде ала алмайды да, олардың өмір сүру ұзақтығы қысқарады. 2023 жылғы 9 наурызда «Дүниежүзілік бүйрек күні» жыл сайынғы іс-шарасы шеңберінде «Нефрологтар, диализ дәрігерлері мен трансплантологтардың өзін-өзі реттеу ұйымы» республикалық қоғамдық бірлестігі «Астана медицина университеті» КЕАҚ-мен бірлесіп пациенттердің осал санаттарына көмекті ұйымдастыру және жақсарту мәселелері бойынша дөңгелек үстел өткізеді. Іс-шараға ҚР ДСӘДМ, ҚДСБ, «Аст МУ» КЕАҚ, Ұлттық бүйрек қорының өкілдері, кардиологтар, кардиохирургтар, онкологтар, денсаулық сақтаудың бастапқы буынының өкілдері, нефролог дәрігерлер, диализ орталықтарының дәрігерлері, трансплантологтар және резидент дәрігерлер қатысады. Аталған іс-шара пациенттердің осал топтарын диагностикалау және емдеу мүмкіндіктерін арттыруға, СБА бар пациенттердің өмір сүру сапасын көтеруге, СБА дамуының барлық кезеңдерінде пациенттерге көмек көрсетуді жақсартуға бағытталатын болады. Өткізу форматы: гибридті. Өткізу орны: - off-line: Астана қаласы, Астана медицина университеті - трансляция on-line режимде Іс-шара бұқаралық ақпарат құралдарын тарта отырып, «Bionorica КАЗ» ЖШС қолдауымен өткізіледі
